**Zápisnica č.3  
Zo zasadnutia Výkonného výboru SAG**

Dátum: 7.11.2024   
Miesto konania: online

**Prezenčná listina:**Martin Lukáč  
Barbora Lukáčová  
Miroslav Poliak  
Slavomír Králik  
Zuzana Králiková

**Schválený program:**

1. Schválenie extra dotácie na GPS turnaj vo Varšave.  
2. Výber reprezentantov na Silk road tournament v Malajzii.   
3. Schválenie príspevku na Kedros cup v roku 2025.   
4. Odsúhlasenie dotácie na MSR 2025.  
5. Odsúhlasenie na GPS turnaje 2025.  
6. Odsúhlasenie dotácie pre na ME párov 2025.   
7. Odsúhlasenie dotácie na MEJ 2025.   
8. Odsúhlasenie dotácie na VSP podujatia 2025.   
9. Odsúhlasenie dotácie na Európsky Go kongres vo Varšave 2025.   
10. Schválenie podmienok na príspevky pre platičov členského do sago na rok 2025.   
11. Schválenie odmien významným činovníkom sago.   
12. Odsúhlasenie dotácií na slovenské juniorské sústredenie 2025.   
13. Schválenie zaplatenia štartovného pre ďalšie 2 družstvá do českej ligy.  
14. Zaradenie zahraničných turnajov do Grand Prix Slovenska.   
15. Informácia o 2 % z dane.

1. Výbor neschválil dotáciu, pretože prostriedky sú už vyčerpané.

Hlasovanie: Za: 5, Proti: 0, Zdržali sa: 0

2. Boli vybraní reprezentanti na Silk road tournament v Malajzii - Oliver Seman, Ondrej Králik, Zuzana Králiková.

Hlasovanie: Za: 5, Proti: 0, Zdržali sa: 0

3. Výbor odsúhlasil 1000 € na organizáciu turnaja Kedros cup 2025 a jeho zaradenie do Bonus Point C a berie na vedomie finančný dar 2000 € od firmy Kedros. Navrhovaný termín je koniec marca 2025.

Hlasovanie: Za: 5, Proti: 0, Zdržali sa: 0

4. Výbor odsúhlasil príspevok 120 € na Majstrovstvá Slovenska 2025 pre každého hráča, ktorý je zároveň aktívnym účastníkom SAG.

Hlasovanie: Za: 5, Proti: 0, Zdržali sa: 0

5. Výbor ponechal príspevok na GPS turnaje na 210 € za rok, ale zníženie príspevku na jednu akciu na 70 € na aktívneho hráča SAG. Hráči môžu tento príspevok čerpať aj na Majstrovstvá Slovenska seniorov.

Hlasovanie: Za: 5, Proti: 0, Zdržali sa: 0

6. Výbor odsúhlasil dotáciu 500 € pre 1 pár na ME párov 2025.   
Hlasovanie: Za: 5, Proti: 0, Zdržali sa: 0

7. Výbor odsúhlasil, že ostáva príspevok 250 € na podujatia v Európe a 300 € mimo Európy.   
Hlasovanie: Za: 5, Proti: 0, Zdržali sa: 0

8.Výbor odsúhlasil príspevok na MEJ v celkovej dotácii 2100 € pre 6 osôb (5 hráčov + 1 doprovod) – uprednostnení budú medailisti (zlatí a strieborní, následne bronzoví od najstaršieho, následne záujemcovia, ktorí sa zúčastnili MSRJ 2024 podľa ratingu, následne ostatní podľa ratingu do počtu 5 + 1 doprovod, uprednostňovaný doprovod od najmladšieho účastníka. Maximálna dotácia na človeka 350 €.   
Hlasovanie: Za: 5, Proti: 0, Zdržali sa: 0

9. Výbor odsúhlasil príspevok 2050 € na Európsky Go kongres vo Varšave. 350 € pre majstra republiky, 350 € pre majstra republiky v kategórii U21 a 350 € pre účastníka EGF konferencie. Rozdelenie dotácie 1000 € pre zvyšných hráčov bude určené neskôr.  
Hlasovanie: Za: 5, Proti: 0, Zdržali sa: 0

10. Výbor schválil výšku členského príspevku v roku 2025 na 25 € pre dospelých, 15 € pre dôchodcov, 10 € pre deti a študentov. Členské je potrebné uhradiť najneskôr do 31.1.2025.  
Členom SAG, čo zaplatia členské 1. februára 2025 alebo neskôr budú mať dotácie krátené o 50%. Krátenie sa nevzťahuje na nových členov, ktorí sa stali členmi SAG prvýkrát v roku 2025.   
Hlasovanie: Za: 5, Proti: 0, Zdržali sa: 0

11. Výbor schválil odmenu vo forme príspevkov na turnaje 200 € pre členov výboru a vedúcich krúžkov, 50 € pre vyškolených rozhodcov, 50 € pre členov komisií, 200 € pre hospodára, 200 € pre správcu stránky, 50 € pre revízora, 200 € za spracovanie daňového priznania a príslušných výkazov, 100 € za organizáciu každého GPS turnaja (200 € pri účasti od 50 hráčov vrátane), 50 € za zorganizovanie iného turnaja (70 € pri účasti od 20 hráčov vrátane). Príspevky možno čerpať len ako dotáciu na účasť na akciách Go s doložením relevantného vyúčtovania akceptovateľného na preplatenie z transparentného účtu z FIO banky (prenájom priestorov, ubytovanie a pod.)  
Hlasovanie: Za: 5, Proti: 0, Zdržali sa: 0

12. Výbor odsúhlasil rovnakú dotáciu na slovenské juniorské sústredenie, ako minulý rok, t.j. 2200 € + extra dotácie pre doprovod (2x60€).

13. Výbor odsúhlasil doplatenie 32 € za 2 slovenské družstvá (16 € za 1 košické a 16 € za 1 bratislavské), ktoré sa dodatočne zapísali do českej ligy.

14. Výbor zaradil zahraničné turnaje do Grand Prix Slovenska: Olomouc, Old Hunter’s cup v Prahe a Viedenský turnaj.

15. Do konca novembra požiada Martin Lukáč notára o osvedčenie splnenia podmienok na zápis SAG do registra oprávnených právnických osôb na prijímanie podielu zaplatenej dane z príjmu za zdaňovacie obdobie roku 2024 (príjem 2 % zo zaplatených daní).